Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 420/11/5508	Ružomberok, 19.4.2012
EEČ : 2-42-39-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 157 odsek 2 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Ružomberok
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
    obv. XXXXX vyhlásil, že spáchal skutok pre ktorý je stíhaný, poškodená XXXXX požadovala náhradu škody vo výške 850,- Eur, pričom obvinený jej vyplatil 600,- Eur dňa 25.11.2011 a 250,- Eur dňa 02.04.2012 formou poštovej poukážky a poškodenej VšZP uhradil do jej pokladne 02.04.2012 požadovanú sumu 1208,95 Eur. Obv. XXXXX zložil na účet Okresnej prokuratúry v Ružomberku peňažnú sumu na všeobecne prospešné účely vo výške 30,- Eur, pričom adresátom tejto sumy je LIKAVA-Domov sociálnych služieb a zariadenie pre seniorov so sídlom v Likavke č. 9, okres XXXXX, IČO 00647781, číslo účtu 8339640150/5600, vedený v Prima banke, pobočka XXXXX, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX
realizované policajtom Odb.kriminál.polície OR PZ XXXXX pod spisovou značkou ORP-28/OVK-RK-2012.

Skutková veta: 
     dňa 13.11.2011 v čase o 12.30 h vykonával jazdu na osobnom motorovom vozidle zn. Škoda Felícia ev. č. RK051AI po miestnej komunikácii ulici Plavisko v Ružomberku, smerom od OD Billa na ulicu Zarevúcu, pričom na prechode pre chodcov ľavou prednou časťou vozidla narazil do chodkyne XXXXX, nar. XXXXX, ktorá vykonávala chôdzu cez ulicu Zarevúcu v smere od Ústrednej vojenskej nemocnice v Ružomberku, pričom pri dopravnej nehode chodkyňa XXXXX utrpela zlomeninu III., IV, V, VI, VII, VIII. rebra vľavo, trieštivú zlomeninu lopatky vľavo, zlomeninu kľúčnej kosti vľavo, pomliaždenie pľúc vľavo s následným prienikom vzduchu do dutiny hrudnej vľavo a zakrvácaním do ľavej strany hrudníka a pomliaždenie pravého kolena s dobou obmedzenia obvyklého spôsobu života v trvaní 8 týždňov. 
Odôvodnenie: 
          Uznesením povereného príslušníka OR PZ ODI XXXXX sp. zn. ORP-41/DI-RK-2011 z 13.11.2011 bolo podľa § 206 ods. 1 Trestného poriadku vznesené obvinenie XXXXX pre prečin ublíženia na zdraví podľa § 158 Trestného zákona, na tom skutkovom základe tak, ako je to uvedené vo výrokovej časti tohto uznesenia. V ďalšom priebehu trestného konania bol obvinený vyšetrovateľom upozornený na zmenu právnej kvalifikácie skutku ako prečin ublíženia na zdraví podľa § 157 ods. 1, ods. 2 písm. a), b) Tretsného zákona, kde vyšetrovateľ vykonával vyšetrovanie pod sp. zn. ORP-28/OVK-RK-2012. 
     	
            Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
           
            XXXXX a poškodená uzavreli dňa 30.03.2012 pred probačným a mediačným úradníkom na Okresnom súde v Ružomberku dohodu o zmieri, v rámci ktorej poškodená požadovala okrem už uhradenej sumu 600,- Eur ešte 250,- Eur, ktoré jej obvinený uhradil formou poštovej poukážky dňa 02.04.2012 a poškodenej VšZP uhradil do jej pokladne 02.04.2012 požadovanú sumu 1208,95 Eur.
    	
            XXXXX slobodne, vážne, zrozumiteľne a určito vyhlásil, že spáchal skutok, za ktorý je stíhaný.	

            XXXXX zložil na účet Okresnej prokuratúry v Ružomberku peňažnú sumu vo výške 30,- Eur, pričom adresátom tejto sumy je LIKAVA - Domov sociálnych služieb a zariadenie pre seniorov so sídlom v Likavke č. 9, okres XXXXX, IČO 00647781, číslo účtu 8339640150/5600, vedený v Prima banke, pobočka XXXXX, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona.

Poškodená spolu s obvineným pri uzatváraní zmieru uviedli, že súhlasia s výškou sumy určenej na všeobecne prospešné účely, ktorú obvinený zložil na účet Okresnej prokuratúry XXXXX. 
        
Táto suma je primeraná závažnosti spáchaného trestného činu.
            
XXXXX a poškodená s týmto spôsobom vybavenia veci v prípravnom konaní vyslovili súhlas. 
    	
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
	   
 Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor